Ja, en varmepumpe på hytta kan være en smart investering for både strømutgiftene og inneklimaet. Fritidsboliger ligger ofte i strøk som gjør dem utsatt for slitasje av tøffe værforhold. Fuktskader er ikke uvanlig, og kan føre til store uforutsette kostnader. Ved å la varmepumpen jobbe jevnt på rundt 5-10 grader når hytta ikke er i bruk, bidrar til forhindring av fuktskader, frosne rør og bygget vil holde seg i mye bedre stand. Kostnaden ved å la varmepumpen jobbe på lave temperaturer er minimal, og gjør at sjansen for store reparasjonskostnader minsker. Enten det er kaldt eller varmt ute gir en varmepumpe på hytta mange fordeler og gir et svært godt inneklima. Nyt godt av en sval og behagelig temperatur inne på de varmeste dagene ved å benytte den som aircondition, eller varm opp hytta før du ankommer en kald vinterdag ved å stille inn ønsket temperatur fra din smarttelefon.